Dissipline deel 3: Nie te veel, nie te min. – Schink
Dissipline deel 3: Nie te…
In die vorige twee weke het ek al 8 aspekte oor gesels wanneer dit by dissiplineer en die toepas daarvan kom. Van bang praat stories tot maak seker hulle weet jy bly lief vir hulle gaan loer gerus by (link deel 1) (link deel 2)
Gee komplimente anders soek kinders dit op ‘n negatiewe manier:
Kinders is klein aandag monstertjies en is selfs bereid om dit op ‘n negatiewe manier te kry as hulle moet. Probeer 6 -10 keer ‘n dag ‘n dramatiese, alles kom tot ‘n stilstand, kompliment vir jou kind gee elkeen individueel. “awhh wowwwwww kyk daai mooi lang hare.” (met al die nodige byklanke en stem en hand gebare “the works”) So kry hulle aandag en komplimente op ‘n positiewe manier en is hulle bietjie minder geneig om dit op ‘n negatiewe manier te soek. Daarso is wel ‘n balans maar vir nou is hulle klein ek dink die wêreld het genoeg negatiewe dinge wat na ons kinders toe gegooi word om hulle plat op die aarde te hou.
Weerspiëel wat hulle sien:
Ons hoor gereeld van “role play” en ek dink kinders is die wat dit die beste en mees akkuraatste kan naboots. Hulle hou ons fyn dop. Wees attent op hoe jy met jou kind praat as jy besig is. As jy besig is in die kombuis en hulle is heeltyd onder jou voete.
Moet nooit dit oordra dat hulle voel hulle is in die pad of die probleem nie. Want later vanaand tree jou kind op uit ‘n frustrasie teenoor jou (houding, byt, ignoreer ens) en jy verstaan nie waarvandaan dit kom nie.
Te veel dissipline:
Dit is ons werk as ouers om ons kinders te leer en dissiplineer maar dit is ook ons werk om hulle te beskerm en nie te druk in die manier wat ons hulle wil hê of wat gerieflik sal wees vir ons nie.
Ons moet besef kinders is chaos, hulle moet eksperimenteer en hulle eie maniere vind.
Wanneer ons nie ons kind vir hulle eie mens en eie persoonlikheid respekteer nie kan ons geneig wees om hulle heeltemal te demotiveer om enige iets doen, dit is dan nooit reg of voldoende nie, of hulle wil, lus en inisiatief te breuk en selfs hulle te laat rebeleer op ‘n baie jong ouderdom. Onthou altyd dis kinders hulle beskik nie oor die vermoë wat ons oor jare moes leer nie.
Te min Dissipline:
Kinders toets “boundaries” van die dag wat hulle in jou maag is voel hulle waarso is die randte waarso kan hulle gaan en waarso nie en dit skep veiligheid.
‘n Baba stoksiel alleen sonder enige klere op ‘n groot bed voel onveilig, hulle soek n “swaddle” kombersie (grenslyne) wat hulle veilig laat voel.
Ons as ouers van ons kinders is daarso geplaas om daai gesonde grenslyne vir hulle te trek en konsekwent te bly met dit. Dit is nie iets wat vanselfsprekend kom nie ons almal moet groei en leer saam met ons kinders in dit in en aanpas. Dit is makliker as jy jouself omring met mense wat jy na opkyk en te leer by ander en te vra as jy sukkel. Kry opinies van mense wat jy vertrou en wees oop vir opbouende kritiek dit is hoe ons mekaar help en weet waarso om te verbeter en na op te let volgende keer as jy jouself in ‘n situasie vind.
Elkeen se huis verskil. Elkeen se opset verskil. Elkeen se kind verskil. Dit is wat kinders hê so lekker maak. Dit forseer jou om konstant aan jouself te werk en die beste “jy” te word en wees wat jy kan. Geen dissipline is lekker op die gegewe oomblik nie maar die vrug daarvan op die einde van die dag is die moeitewerd.
Deel graag met my wat se metodes werk vir julle en so help ons mekaar en ons kinders om “gesond” groot te word.
Category: Mamma PraatBy Schinkman March 10, 2020
PreviousPrevious post:Dissipline Deel 2: Goue reëls vir die ouersNextNext post:Lockdown: Vat die resies uit die rot uit.